Кругланосыя плывунчыкі – невялікія памерам кулічкі, якія гняздуюць па берагах прэснаводных вадаёмаў у арктычнай і субарктычнай тундры. Найбольш вядомыя плывунчыкі гэтага і іншых відаў незвычайнай для птушак стратэгіяй размнажэння (поліандрыяй), бо звычайныя для большасці іншых відаў ролі самцоў і самак па гадаванні патомства ў іх адваротныя: самкі маюць больш яркае апярэнне і пасля спарвання з больш, чым адным самцом, пакідаюць кладку на дагляд самца, ён жа самастойна гадуе і птушанят. Пасля гнездавання, плывунчыкі ляцяць на тры асноўныя добра адасобленыя месцы зімоўкі, дзе вядуць пелагічны лад жыцця далёка ад сушы: тропікі на усходзе Ціхага акіяна, Арабскае мора і воды Індыйскага акіяну каля ўсходу Індыі.